钦定古今图书集成/明伦汇编/交谊典/第031卷 > 宋胡大初昼帘绪论 > 《与张裔书》前人
## 钦定古今图书集成/明伦汇编/交谊典/第031卷 > 宋胡大初昼帘绪论 > 《与张裔书》前人

亮北住汉中，欲用裔为留府长史，问杨洪，对曰：“裔天姿明察，性不公平，恐不可专任，不如留向朗。” 初，裔子为洪吏，微过受罚，裔以为恨。时或疑洪自欲作长史，或知裔自嫌，不愿裔处要职。后裔与司盐校尉岑述不和，至于忿恨。亮与裔书，论者由是明洪无私。

君昔在《陌下》，营坏，吾之用心，食不知味。后流迸南海，
相为悲叹，寝不安席。及其来还，委付大任，同奖王室，
自以为与君古之石交也。《石交》之道，举仇以相益，割
骨肉以相明，犹不相谢也。况吾但委噫于元俭，而君
不能忍邪？